Ce spune Florin Cîțu despre un nou lockdown.
Premierul interimar Florin Cîțu a vorbit sâmbătă despre un nou lockdown. Plata ratelor la credite se poate amâna în cazul unui nou lockdown, spune el. În caz contrar, măsura nu are sens pentru că economia funcţionează.
Florin Cîţu a explicat, sâmbătă, într-o conferinţă de presă, că anul trecut au fost amânate ratele la bancă deoarece a fost închisă economia."Eu am luptat tot timpul să nu închidem economia. Doar aşa putem să ne permitem să avem resurse suplimentare. În momentul în care închidem economia trebuie să avem şi alte măsuri", afirmă premierul interimar.Amânarea plăţii ratelor la credite are sens doar atunci când se închide economia şi oamenii trebuie să stea acasă."În acest moment nu are sens pentru că economia funcţionează. Dar dacă se ajunge acolo, la un lockdown, deşi eu nu cred că se va ajunge acolo, bineînţeles că această măsură este una dintre ele", a completat Cîțu.